ΓΡΑΠΤΗ ΕΡΩΤΗΣΗ E-2244/02

υποβολή: Phillip Whitehead (PSE) προς την Επιτροπή

(23 Ιουλίου 2002)

Θέμα: Προστασία των ζώων στις αγορές

Δεδομένων των περιπτώσεων βαναυσότητας που καταγγέλλουν ότι διαπιστώνουν ομάδες προστασίας των ζώων στις ζωαγορές του Βελγίου αλλά δεδομένου και του ρόλου που μπορούν να διαδραματίσουν οι αγορές στη μετάδοση ασθενειών μεταξύ των ζώων, κρίνει η Επιτροπή πως χρειάζεται να δημιουργηθεί μια οδηγία για τις αγορές (με θέμα την προστασία των ζώων) προκειμένου να προβλεφθούν βασικά πρότυπα για τις αγορές της Ευρώπης· Θα μπορούσε η Επιτροπή να διεξαγάγει μελέτη σχετικά με τις συνθήκες στις ζωαγορές ανά την ΕΕ και τις ρυθμίσεις που τις διέπουν, προκειμένου να εκτιμηθεί κατά πόσο χρειάζεται μια τέτοια δράση ή κάποια άλλα κατάλληλα μέτρα·

Εάν δεν πρόκειται να πράξει κάτι τέτοιο, τότε προβλέπει η Επιτροπή τη επέκταση της οδηγίας περί μεταφοράς ζώντων ζώων έτσι ώστε να καλύπτει και τις ζωαγορές, μετά τη γνωμοδότηση SCAHAW στην έκθεσή του του Μαρτίου 2002 η οποία προτείνει την στο ελάχιστο δυνατόν χρήση τους·

Κοινή απάντησητου κ. Byrne εξ ονόματος της Επιτροπήςστις γραπτές ερωτήσεις E-2161/02, P-2207/02 και E-2244/02

(23 Σεπτεμβρίου 2002)

Η θέσπιση κανόνων για την αποτροπή της βάναυσης μεταχείρισης των ζώων είναι τομέας στον οποίον οι κοινοτικές αρμοδιότητες είναι περιορισμένες. Η Κοινότητα στερείται γενικής αρμοδιότητας για τη ρύθμιση της ορθής μεταχείρισης των ζώων. Ωστόσο, μπορεί να ρυθμίσει το θέμα στην περίπτωση πουπάρχει κίνδυνος στρέβλωσης του ανταγωνισμού στην εσωτερική αγορά λόγω διιστάμενων εθνικών ρυθμίσεων περί της μεταχείρισης των ζώων ή σε σχέση με τομέα (όπως η γεωργία) ως προς τον οποίο διαθέτει ευρύτερες ρυθμιστικές αρμοδιότητες.

Σε αυτό το πλαίσιο, η Επιτροπή είναι αποφασισμένη να χρησιμοποιήσει τις εξουσίες της για να τεθεί τέρμα στις απαράδεκτες πρακτικές στον τομέα της ορθής μεταχείρισης των ζώων.

Όσον αφορά τηνπόθεση που αναφέρουν οι αξιότιμοι βουλευτές, έχουν κινηθεί διαδικασίες επί παραβάσει δυνάμει του άρθρου 226 της συνθήκης ΕΚ κατά των βελγικών αρχών λόγω πλημμελούς εφαρμογής των κοινοτικών διατάξεων για την ορθή μεταχείριση των ζώων. Στο πλαίσιο αυτής της διαδικασίας,πάλληλοι του Γραφείου Τροφίμων και Κτηνιατρικών Θεμάτων της Επιτροπής διεξήγαγαν σειρά επιθεωρήσεων στο Βέλγιο με αντικείμενο την εφαρμογή των ευρωπαϊκών κανόνων για την προστασία των ζώων κατά την εκτροφή, τη μεταφορά και τη σφαγή. Επιθεωρήσεις διεξήχθησαν επίσης στις ζωοαγορές. Τα συμπεράσματα και οι συστάσεις από αυτές τις επιθεωρήσεις δημοσιεύθηκαν στο διαδίκτυο(1).

Από την εμπειρία των τελευταίων ετών προκύπτει η ανάγκη να βελτιωθεί η ορθή μεταχείριση των ζώων στις ζωοαγορές. Προσεχής πρόταση της Επιτροπής περί της προστασίας των ζώων κατά τη μεταφορά θα καλύψει αυτό το θέμα. Με την εν λόγω νομοθεσία επιδιώκεται να εξασφαλισθεί ότι τα κράτη μέλη λαμβάνουν τα κατάλληλα μέτρα ώστε η ορθή μεταχείριση των ζώων να αποτελεί αναπόσπαστο στοιχείο της λειτουργίας των ζωοαγορών. Ωστόσο, δεν είναι σκόπιμο να αναλάβει η Επιτροπή την ευθύνη της εποπτείας αυτών. Η εν λόγω αρμοδιότητα προσιδιάζει στα κράτη μέλη, αφενός, κατ'εφαρμογήν της αρχής της επικουρικότητας και, αφετέρου, λόγω της στενότητας των πόρων της Επιτροπής.

(1) http://europa.eu.int/comm/food/fs/inspections/index_fr.html.